laion/Wikipedia-Exotic huggingface dataset:
טאג' גיבסון

טאג' ג'מי גיבסון (באנגלית: Taj Jami Gibson; נולד ב-24 ביוני 1985) הוא כדורסלן אמריקאי המשחק בדטרויט פיסטונס מליגת ה-NBA, בעמדות הפאוור פורוורד והסנטר. גיבסון גדל בשכונת ברוקלין שבניו יורק, ובמהלך קריירת התיכונים שלו החליף מספר בתי ספר. לאחר התיכון, הצטרף גיבסון לאוניברסיטת דרום קליפורניה במדיה שיחק במשך שלוש שנים. בעונתו האחרונה במכללה אף הוביל את הקבוצה לאליפות הבית הפסיפי, ונבחר לחמישיית הטורניר. גיבסון העמיד עצמו לבחירה בדראפט ה-NBA של שנת 2009, ונבחר במקום ה-26 על ידי קבוצת שיקגו בולס. במהלך רוב עונת הרוקי שלו, פתח גיבסון בחמישייה הראשונה של קבוצתו, והרשים ביכולותיו ההגנתיות ובאנרגיה שהוא מביא למשחקו, ונבחר לשחק במשחק הראווה של שחקני העונה הראשונה מול שחקני העונה השנייה במסגרת סוף-שבוע האולסטאר ב-NBA. בסיום העונה העפיל גיבסון עם קבוצתו למשחקי הפלייאוף, אך הודח כבר בסיבוב הראשון. לקראת עונת 2010/2011 הגיע אל הקבוצה קרלוס בוזר, המשחק גם הוא בעמדת הפאוור פורוורד. עוד לפני תחילת העונה שבר בוזר את ידו, וגיבסון פתח בחמישייה הראשונה ב-15 המשחקים הראשונים. עם חזרתו של בוזר לסגל הקבוצה, איבד גיבסון את מקומו בחמישייה הפותחת, והחל לעלות מהספסל למשך רוב אותה העונה. בסיום העונה, העפיל גיבסון עם קבוצתו אל משחקי הפלייאוף, ואף הוביל את קבוצתו לניצחון במשחק החמישי של הסיבוב השני, ויתרון 2-3 בסדרה מול אטלנטה הוקס כשקלע 11 נקודות ברבע האחרון. שיקגו ניצחה גם במשחק השישי והעפילה לגמר המזרח, בו פגשה את מיאמי היט והפסידה לה בחמישה משחקים. בפברואר 2017, לאחר כ-7 עונות וחצי בשיקגו, הועבר גיבסון בטרייד לאוקלהומה סיטי ת'אנדר, יחד עם דאג מקדרמוט, בתמורה לקמרון פיין, אנתוני מורו וג'ופרי לוברן. בפלייאוף של אותה עונה הודחו הת'אנדר בסיבוב הראשון, מול יוסטון רוקטס. לקראת עונת 2017/2018 חתם על חוזה לשתי עונות במינסוטה טימברוולבס, עבור כ-28 מיליון דולר. במינסוטה התאחד עם המאמן טום ת'יבודו, אשר היה מאמנו בתקופתו עם הבולס. ב-9 ביולי 2019 חתם על חוזה בניו יורק ניקס. בנובמבר 2020 שוחרר מהקבוצה, אולם כחודשיים לאחר מכן חתם בה על חוזה חדש. ב-19 ביולי 2022 חתם גיבסון בוושינגטון ויזארדס. מדיה וקבצים בנושא טאג' גיבסון בוויקישיתוף טאג' גיבסון, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סיכום המשחק באתר ESPN הת'אנדר מצרפים את גיבסון ומקדרמוט, באתר הקבוצה, 23 בפברואר 2017 גיבסון מסכם על חוזה במינסוטה, באתר sbnation.com,‏ 2 ביולי 2017 ניו יורק מחתימה את רנדל, פייטון, גיבסון, פורטיס ואלינגטון, באתר הקבוצה, 9 ביולי 2019
מודול פשוט למחצה

במתמטיקה, ובפרט בתחום תורת המודולים, מודול פשוט למחצה הוא מודול המתפרק לסכום ישר של תת-מודולים פשוטים. תכונה זו מאפשרת להחליף שאלות על המודול בשאלות דומות על תת-המודולים הפשוטים שלו, ולכן מודולים פשוטים למחצה הם אלו שעבורם תורת ההצגות, החוקרת את המודולים הפשוטים של חוג, היא הנגישה ביותר. חוג שהוא פשוט למחצה כמודול מעל עצמו נקרא חוג פשוט למחצה. לפי משפט ארטין-ודרברן, החוגים הפשוטים למחצה הארטיניים הם המכפלות הישרות של חוגי מטריצות מעל חוגי חילוק. מודול M {\displaystyle M} מעל חוג R {\displaystyle R} הוא פשוט למחצה אם הוא שווה לסכום ישר של תת-מודולים פשוטים שלו. עבור מודול M {\displaystyle M} התנאים הבאים שקולים: M {\displaystyle M} הוא מודול פשוט למחצה. M {\displaystyle M} הוא סכום של תת-מודולים פשוטים. M {\displaystyle M} שווה לתשתית שלו. M {\displaystyle M} הוא בעל משלימים: לכל תת-מודול N {\displaystyle N} קיים משלים P {\displaystyle P} (היינו M = N ⊕ P {\displaystyle M=N\oplus P} ). משפחת המודולים הפשוטים למחצה סגורה תחת מעבר לתת-חוגים ולחוגי מנה, ותחת סכום ישר.
חוג פשוט למחצה

בענף המתמטי העוסק בחוגים, חוג פשוט למחצה הוא חוג המהווה מודול פשוט למחצה כמודול (שמאלי) מעל עצמו. תנאי זה סימטרי להחלפת ימין ושמאל. המבנה של חוגים פשוטים למחצה (ארטיניים - ראו להלן) ידוע מאז משפטי המבנה של ג'וזף ודרברן ואמיל ארטין, והם מהווים אבן פינה בתורת המבנה הכללית של החוגים: לפי משפט ודרברן-ארטין, חוג R {\displaystyle R} הוא פשוט למחצה אם ורק אם הוא איזומורפי למכפלה ישרה M n 1 ( D 1 ) × M n 2 ( D 2 ) × ⋯ × M n r ( D r ) {\displaystyle M_{n_{1}}(D_{1})\times M_{n_{2}}(D_{2})\times \cdots \times M_{n_{r}}(D_{r})} כאשר D i {\displaystyle D_{i}} הם חוגים עם חילוק ו- M n ( D ) {\displaystyle M_{n}(D)} הוא חוג המטריצות בגודל n × n {\displaystyle n\times n} מעל D {\displaystyle D} . לפי משפט משקה, עבור שדה F {\displaystyle F} וחבורה סופית G {\displaystyle G} , חוג החבורה F [ G ] {\displaystyle F[G]} הוא פשוט למחצה אם ורק אם המאפיין של F {\displaystyle F} לא מחלק את סדר החבורה. חוג נקרא פשוט למחצה אם, כמודול שמאלי מעל עצמו, הוא מהווה מודול פשוט למחצה. כלומר, אם הוא מתפרק לסכום של אידיאלים שמאליים מינימליים. מכיוון שלחוג יש איבר יחידה, די במספר סופי של אידיאלים כאלו. בספרות מופיעה גם הגדרה חלשה יותר: חוג הוא פשוט למחצה במובן החלש אם חיתוך האידיאלים המקסימליים שלו הוא אפס. חוג הוא פשוט למחצה במובן החלש אם ורק אם הוא מכפלה תת-ישרה (כלשהי) של חוגים פשוטים, באופן אנלוגי לשימוש במלה "למחצה" במקרים אחרים בתורת החוגים: חוג הוא ראשוני למחצה אם הוא מכפלה תת-ישרה של חוגים ראשוניים, ופרימיטיבי למחצה אם הוא מכפלה תת-ישרה של חוגים פרימיטיביים. חוג הוא פשוט למחצה במובן שלנו אם ורק אם הוא פשוט למחצה במובן החלש, וארטיני. התנאים הבאים שקולים עבור חוג עם יחידה R {\displaystyle R} : R {\displaystyle R} פשוט למחצה. R {\displaystyle R} הוא מכפלה ישרה סופית של חוגים פשוטים ארטיניים, כלומר חוגי מטריצות מעל חוגים עם חילוק. R {\displaystyle R} הוא חוג ראשוני למחצה ארטיני. כל מודול מעל R {\displaystyle R} הוא פרויקטיבי. כל מודול ציקלי מעל R {\displaystyle R} הוא פרויקטיבי. כל מודול מעל R {\displaystyle R} הוא אינג'קטיבי. כל אידיאל שמאלי של R {\displaystyle R} הוא אינג'קטיבי כמודול. כל מודול ציקלי מעל R {\displaystyle R} הוא אינג'קטיבי (Osofsky). כל מודול מעל R {\displaystyle R} הוא פשוט למחצה. כל סדרה קצרה מדויקת מעל R {\displaystyle R} מתפצלת. כל אידיאל שמאלי של R {\displaystyle R} נוצר על ידי אידמפוטנט. לפי משפטי גולדי, כל חוג גולדי ראשוני למחצה אפשר לשכן כחוג שברים בחוג פשוט למחצה. כל חוג רגולרי פון-נוימן נותרי הוא פשוט למחצה. הממד הגלובלי של חוג פשוט למחצה הוא 0. חוג שרדיקל ג'ייקובסון שלו הוא אפס נקרא פרימיטיבי למחצה (לפעמים גם "פשוט למחצה לפי ג'ייקובסון", או " J {\displaystyle J} -פשוט למחצה"). כל חוג פשוט למחצה הוא פרימיטיבי למחצה, אבל ההפך אינו נכון בדרך כלל. חוג פרימיטיבי למחצה ארטיני הוא פשוט למחצה. חוג פשוט למחצה, באתר MathWorld (באנגלית)
פול דניאל

פול דניאל (באנגלית: Paul Daniel‏; נולד ב-3 ביולי 1958) הוא מנצח אנגלי, נודע במיוחד בביצועיו והקלטותיו לאופרה ולמוזיקה בריטית. דניאל נולד בברמינגהאם. בנעוריו שר במקהלה של קתדרלת קובנטרי, שם קיבל השכלה מוזיקלית. הוא המשיך את לימודי המוזיקה בקינגס קולג' באוניברסיטת קיימברידג'. אחרי סיום לימודיו עבר להשתלם בניצוח בבית ספר גילדהול למוזיקה ודרמה בלונדון. בין מוריו שם היו אדריאן בולט ואדוארד דאונס. ב-1982 הצטרף לסגל המוזיקלי של האופרה האנגלית הלאומית, שם נשאר עד 1987. כמו כן התמנה למנהל מוזיקלי של "אופרה פקטורי". בסוף שנות ה-80 של המאה ה-20 היה מנהל מוזיקלי של כמה מקהלות חובבים, בהן "האגודה הכוראלית של ווקינגהם". הקריירה שלו החלה לשגשג בשנות ה-80'. מ-1990 עד 1997 היה מנהל מוזיקלי של "אופרה נורת'" ומנצח ראשי של ה"פילהרמוניה של צפון אנגליה". הצלחתו למצוא ולהעלות על הבמה אופרות ראויות, שלא נכנסו קודם לרפרטואר משכה אליו את תשומת לבם של חוגים רחבים, כמו גם תמיכתו ברפרטואר חדש. ההצגות כללו את "אדריאן וכחול הזקן" של דיקא, "המלך פריאמוס" של טיפט, דון ג'ובאני, "הצליל המרוחק" של שרקר, "ויולאנטה" של קורנגולד (ביצוע קונצרטנטי), בוריס גודונוב של מוסורגסקי (הופעתה הראשונה של אופרה נורת' בקונצרטי הפרומס של 1992), "דון קרלוס" של ורדי, ווצק של ברג, "גלוריאנה" של בריטן, הטרובדור של ורדי, "פליאס ומליסנד" של דביסי, הצגות בכורה עולמיות של "בה בה בלקשיפ" מאת מייקל ברקלי ו-Playing Away של בנדיקט מייסון, שעלתה בהצגת בכורה בביאנלה של מינכן וזכתה בפרסים על ההפקה והתפאורה הטובות ביותר, "ינופה" של ינאצ'ק, "לואיזה מילר", "פלסטף" של ורדי ו"טנהויזר" של וגנר. דניאל התמנה למנהל המוזיקלי של האופרה האנגלית הלאומית בספטמבר 1997 ונשאר בתפקידו עד 2005. בתקופת כהונתו ניצח על "ההולנדי המעופף" של וגנר, "פלסטף", "מבית המתים" של ינאצ'ק, סיפורי הופמן של אופנבך, "מאנון", אותלו של ורדי, "בוריס גודונוב", לה טרוויאטה של ורדי, "הדיאלוגים של הכרמליטיות" של פולנק, "אביר הוורד" של שטראוס ו"פיטר גריימס" של בריטן. בראשית כהונתו בתזמורת האנגלית הלאומית נתקל דניאל בקשיים, עקב פרישתו של דניס מרקס מתפקיד מנהלה הכללי של התזמורת כחודש אחרי בואו של דניאל. מחמת העומס שפרישה זו הטילה על דניאל, לא הקדיש די מזמנו וכוחותיו ליצירת קשר טוב יותר עם התזמורת. בדצמבר 2003 הודיע דניאל על פרישתו עם תום החוזה ב-2005. בין השנים 2009 - 2013 היה מנצחה הראשי של התזמורת הסימפונית של אוסטרליה המערבית, עמה הופיע כמנצח אורח ב-1995 ושוב ב-2006. פרס אוליבייה על הצטיינות באופרה (1998) פרס גרמופון על סדרת המוזיקה האנגלית שלו בחברת נאקסוס פול דניאל, באתר ספוטיפיי פול דניאל, באתר AllMusic (באנגלית) פול דניאל, באתר MusicBrainz (באנגלית) פול דניאל, באתר Discogs (באנגלית) פול דניאל, באתר Songkick (באנגלית)
עין מאהל

עֵין מַ֫אהֶל (בערבית: عين ماهل) היא מועצה מקומית במחוז הצפון בישראל. היא הוכרזה כמועצה מקומית בשנת 1964. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים בעין מאהל 14,240 תושבים (מקום 146 בדירוג רשויות מקומיות בישראל). האוכלוסייה גדלה בקצב גידול שנתי של ‎1.4%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 69.4%. השכר החודשי הממוצע של שכיר במשך שנת 2021 היה 6,725 ש"ח (ממוצע ארצי: 11,330 ש"ח). בשנת 1997 הועבר למקום תיכון טכנולוגי של רשת נעמת. בראשית המאה ה-19 תואר עין מאהל ככפר רועים יותר מאשר פלאחים. במחצית השנייה של המאה ה-19 התגוררו בכפר כ-200 נפשות, כולם מוסלמים. לפי מפקד האוכלוסין של שנת 1922 התגוררו בכפר 516 נפשות. במפקד האוכלוסין של 1931 נמנו בכפר 109 בתים מיושבים ב-628 נפשות, כולם מוסלמים, למעט נוצרי אחד. בסקר הכפרים 1945 בארץ ישראל צוין מספר תושבי הכפר כ-1,040 ושטחו נרשם כ-13,390 דונם, מתוכם 5,122 דונם של אדמה ציבורית. ב-2023 נחשף כי אתר הרשות המקומית מכריז כי המועצה נמצאת ב"פלסטין". בנוסף מייחסת המועצה למדינת ישראל כוונה של הפיכת הכפר ל"גטו" הנובעת ממדיניות גזענית ומציינת את שמותיהם של לוחמים ערבים שנלחמו בכוחות צה"ל בקרב אל סביה במלחמת השחרור וחברי כנופיות שנפלו במרד הערבי הגדול ב-1936. אתר המועצה מכנה את הקמת מדינת ישראל בשם "הנכבה" ואת העיר נוף הגליל "התנחלות קולניאליסטית". מדיה וקבצים בנושא עין מאהל בוויקישיתוף אתר האינטרנט הרשמי של עין מאהל פרופיל עין מאהל נכון לשנת 2020 באתר הלמ"ס טוביה כרמל, האלו! עין-מאהל על הקו!, מעריב, 5 בדצמבר 1966 רועי צ'יקי ארד, המורה המשופם נגד בעל בית הקפה: ביקור נתניהו מפצל את תושבי עין מאהל, באתר הארץ, 29 בדצמבר 2017 חנוכת כביש בעין מאהל, 1959, באתר ארכיון הסרטים הישראלי בסינמטק ירושלים אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו במועצה המקומית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 פרופיל עין מאהל באתר הלמ"ס יהושע בן אריה ועמירם אורן, יישובי הגליל ערב מפעל ההתיישבות הציוני, בתוך: ארצות הגליל, כרך א', אוניברסיטת חיפה, 1983, עמ' 339-340 Census of Palestine 1931. Population of villages, towns and administrative areas, Jerusalem, 1932 באתר ה- Internet Archives , עמוד 73 הדאווי, סקר הכפרים, עמוד 62 لمحة تاريخية عن عين ماهل, مجلس عين ماهل المحلي אלחנן גרונר, חשיפה: אתר מועצה בגליל מגדיר את הכפר ב"פלסטין", באתר הקול היהודי, ‏11 ביוני 2023
אין כניסה לפילים

אין כניסה לפילים הוא אלבומה השלישי של הלהקה הישראלית "ג'ירפות", שיצא בשנת 2010. האלבום יצא עם הסרט הדוקומנטרי, "ראיתי ג'ירפות בהודו" ונכתב בעקבות סיבוב הופעות שערכה הלהקה ברחבי הודו בשנת 2008, סמוך למתקפת הטרור במומבאי. לא יודע למה זה קורה לי (3:37) אין כניסה לפילים (3:48) בקיץ הוא מציל (1:54) חתולים (2:51) מוזס (4:26) חופשה בהוואי (4:12) כוח (4:57) רע לה עם הקיץ (2:51) 31 (1:31) הלב הוא טלסקופי (3:20) פינק זברה (0:46) ?what is karma‏ (4:10) מידע על האלבום אין כניסה לפילים באתר MusicBrainz ירין כץ, "יומן מסע: על האלבום של הג'ירפות", nrg‏, 8 באוגוסט 2010 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
אוויאנקה

אוויאנקה (בספרדית: Avianca) היא חברת התעופה הלאומית והגדולה ביותר של קולומביה. בסיסה הראשי של החברה נמצא בנמל התעופה הבינלאומי אל דוראדו שבעיר הבירה בוגוטה. החברה מפעילה טיסות סדירות פנימיות בקולומביה וכן טיסות בינלאומיות ליעדים באמריקה ואירופה. היא חלק מחברת Avianca Holdings SA, בה קבוצת Synergy הגרמנית היא בעלת המניות הגדולה ביותר. Avianca Holdings הוקמה בשנת 2010 כתוצאה ממיזוג בין אוויאנקה לחברת TACA. הקבוצה כוללת כמה חברות תעופה שהיו בעבר חלק מ־Avianca SA ו- Grupo TACA, אך כולן פועלות תחת המותג Avianca. החברה נוסדה ב-5 בדצמבר 1919 בעיר ברנקיה שבקולומביה. אוויאנקה היא חברת התעופה הראשונה שהוקמה באמריקה והשנייה בעולם, כמה חודשים אחרי KLM ההולנדית. מאז 1919, היא חברת התעופה הלאומית של קולומביה וכיום היא בולטת כחברת התעופה הגדולה במדינה, ואחת החשובות ביותר בדרום אמריקה. היא הצטרפה לברית סטאר אליאנס ביוני 2012. ב-10 במאי 2020 הכריזה החברה על פשיטת רגל צ'פטר 11 בארצות הברית והפסיקה מיידית את פעילותה בפרו. צי מטוסי חברת אוויאנקה, נכון למאי 2020: מדיה וקבצים בנושא אוויאנקה בוויקישיתוף אוויאנקה, ברשת החברתית אינסטגרם מדיה וקבצים בנושא אוויאנקה באתר Airliners.net [https://centreforaviation.com/data/profiles/airlines/avianca-av Avianca Full Service Carrier], CAPA Avianca files for bankruptcy in the United States due to the COVID-19 crisis, Latest News, Breaking News, Top News Headlines, ‏2020-05-11 (באנגלית) (ארכיון)
מצודת שלוחה

מצודת שלוחה (באנגלית ובמחקר המדעי: spur castle) היא מבצר שנבנה על שלוחת הר לפי קווי הגובה התלולים שלו, על-מנת להעצים את מערכות ההגנה של המבצר תוך הצמדות לנתונים הטבעיים של המדרון. המבצר הצלבני - קראק דה שבלייה שבסוריה מהווה את הדוגמה הטובה והשלמה ביותר למבצרים אלו במזרח התיכון. הצלבנים בחרו בפסגות גדולות מספיק על מנת להכיל את כל מכלול המבנים הדרושים לקיום חיל המצב ולהגנה על המבצר תוך שליטה על כל שטח ההר. טופוגרפיה מסוג זה איפשרה שימוש באלמנטים פשוטים יחסית, ובדרך כלל חומות חיצוניות איתנות, המוגנות על ידי מגדלים בולטים. אלה הפכו את המצודה לקלה להגנה וקשה לחדירה. בנייה זו הקשתה ואף מנעה את הצבת כלי הארטילריה של האויב מול החומות, ובאותה עת הקשתה על חיל הרגלים והפרשים של האויב להגיע אל שערי המבצר. שערים אלו, ודרכי הגישה אליהם, היו למעשה נקודות התורפה העיקריות, אם לא היחידות, של המבצר, וריכזו את מירב מאמצי הביצור של המתכננים והבונים. הדבר איפשר לחיל מצב קטן יחסית להגן על המבצר גם בפני צבא גדול. לסוג מצודות אלו שייכות גם מצודות אי, שביצוריהן עקבו אחר קו חוף שמנע התקפה ישירה על המבצר כמו במבצר עתלית או במבצר הים בצידון. בארץ ישראל מהווה מבצר המונפור שנבנה על ידי המסדר הטבטוני דוגמה יפה למבצר שלוחה. המונפור נבנה בצורת מבנה ארוך וצר, הבנוי מאגפים מדורגים אשר הוקמו לאורך השלוחה הטבעית עליה הוא שוכן. Hugh Kennedy. Crusader castles .Cambridge University Press, 2001 David Nicolle. Crusader Castles in the Holy Land 1097-1192 (Fortress 21). Osprey Publishing, 2004 David Nicolle. Crusader Castles in the Holy Land 1192-1302 (Fortress 32). Osprey Publishing, 2005 Kristian Molin. Unknown crusader castles. Continuum International Publishing Group, 2001 Adrian J. Boas. Archaeology of the Military Orders. Taylor & Francis, Inc., 2006
פורת (פירושונים)

האם התכוונתם ל... פורת – מושב ישראלי באזור השרון גשר פורת' – גשר במזרח סקוטלנד אישים ששם משפחתם פורת: אורי פורת – עיתונאי ופובליציסט ישראלי, כיהן כמנכ"ל רשות השידור אורנה פורת – שחקנית תיאטרון ישראלית, המייסדת והמנהלת של התיאטרון לילדים ולנוער אליהו פורת – פובליציסט ומתרגם עברי אלישע פורת – משורר וסופר עברי, בנו של אליהו פורת אמציה פורת – עורך ומתרגם ישראלי אסף פורת – שחיין עבר ישראלי אפרים פורת – מורה, בלשן ומתרגם. אריאל פורת – פרופסור למשפטים באוניברסיטת תל אביב בני פורת – ד"ר למשפטים, חוקר סופר ומרצה בתחום המשפט העברי גור פורת – כדורסלן ישראלי דורית פורת – מתעמלת ישראלית, המקימה והכוריאוגרפית של להקת גלים במחול דינה פורת – פרופסור בחוג להיסטוריה של עם ישראל באוניברסיטת תל אביב, אשתו של יהודה פורת חנינא פורת – משורר עברי, חוקר ומרצה בתחום הגאוגרפיה ההיסטורית חנן פורת – חבר הכנסת מטעם המפד"ל ומפלגות אחרות יהודה פורת – איש עסקים ישראלי יהודה פורת (קצין) – אלוף-משנה בחיל האוויר הישראלי ומתרגם, בעלה של דינה פורת יהושע פורת – פרופסור בחוג ללימודי האסלאם והמזרח התיכון באוניברסיטה העברית בירושלים יוסף פורת – חבר נבחרת ישראל בשחמט ואמן בינלאומי ישי פורת – עיתונאי ישראלי מחדשות 13, אחיינו של חנן פורת ישעיהו פורת – עיתונאי, עורך ופרשן ספורט ישראלי ישראל פורת – תלמיד חכם ירושלמי, מתלמידיו של הראי"ה קוק משה פורת – עורך דין ישראלי, אשר עסק בפעילויות ציבוריות שונות מתן פורת – פסנתרן ומלחין ישראלי נטע פורת – שחקנית קולנוע וטלוויזיה ישראלית עידו פורת (משפטן) – משפטן ישראלי, פרופסור חבר במרכז האקדמי למשפט ולעסקים, בנם של דינה ויהודה פורת עידו פורת (שדרן רדיו) – עיתונאי, שדרן רדיו, עורך מוזיקה ומרצה ישראלי רובי פורת-שובל – שחקנית, תסריטאית ומנחת טלוויזיה ישראלית רות פורת – מנהלת אמריקאית רותם פורת – אלופת ישראל בשחייה שגב פורת – אלוף ישראל בשחייה אשר פורת – רופא ישראלי, בעל עיטור העוז בן פורת
תזמורת ג'וזפה ורדי של מילאנו

תזמורת ג'וזפה ורדי של מילאנו (באיטלקית: Orchestra Sinfonica di Milano Giuseppe Verdi) היא תזמורת איטלקית השוכנת במילאנו. בלשון דיבור מתייחסת התזמורת לעצמה בשם "לה ורדי" ("הוורדי"). משכנה העיקרי של התזמורת הוא האודיטוריום די מילאנו פונדאציונה קאריפלו. ולדימיר דלמן (Vladimir Delman) ייסד את התזמורת בשנת 1993 כארגון בלתי-תלוי בהנהגה עצמית. בשנת 1998 נוסדה מקהלה לצד התזמורת, "המקהלה הסימפונית ג'וזפה ורדי של מילאנו" (Coro Sinfonico Giuseppe Verdi di Milano). בשנת 2002 השתתפה התזמורת בפסטיבל ספולטו (אנ') וניגנה ב צרפת, ספרד, פורטוגל ושווייץ במסעה הראשון לאירופה. ב-2004 הייתה לתזמורת הבית בפסטיבל האומות של עיריית קאסטלו (Festival delle Nazioni of Città di Castello). התזמורת יוצאת לסיורים ברחבי איטליה, כמו למשל בסתיו 2006. ב-24 באפריל 2008 הופיעה לפני האפיפיור בנדיקטוס ה-16 ונשיא הרפובליקה האיטלקית ג'ורג'ו נפוליטנו, לכבוד יום השנה השלישי להכתרת בנדיקטוס השישה-עשר. באותה שנה השתתפה התזמורת גם במופע האופרה החגיגי "כוכבי העולם", בביצוע אריות מאופרות של ורדי ופוצ'יני. המנהל המוזיקלי הראשון של התזמורת, בשנים 1999 עד 2003, היה ריקרדו שאיי. שאיי נושא כיום בתואר מנצח כבוד. רודולף ברשאי הוכרז מנצח כבוד בשנת 2006. מנצחים ראשיים אורחים היו הלמוט רילינג וויין מרשל (אנ'). במרץ 2009 הודיעה התזמורת על מינויה של שיאן ג'אנג למנהלת המוזיקלית הבאה שלה, האישה הראשונה שתכהן בתפקיד מנהלת מוזיקלית של תזמורת סימפונית איטלקית. ג'אנג כיהנה בתפקיד עד שנת 2016 ומ-2017 מכהן בתפקיד המנהל המוזיקלי קלאוס פטר פלור. אתר האינטרנט הרשמי של תזמורת ג'וזפה ורדי של מילאנו (באיטלקית ובאנגלית) תזמורת ג'וזפה ורדי של מילאנו, באתר AllMusic (באנגלית) תזמורת ג'וזפה ורדי של מילאנו, באתר MusicBrainz (באנגלית) תזמורת ג'וזפה ורדי של מילאנו, באתר Discogs (באנגלית) תזמורת ג'וזפה ורדי של מילאנו, באתר DNCI
רפקטוריום

רֶפֶקְטוֹריוּם (מלטינית: refectorium - משיב החיים) הוא חדר אוכל, בעיקר במנזרים ופנימיות. הרפקטוריום, חדר האוכל המשותף, החל את דרכו כחלק מאורח החיים במנזרים על פי עקרונות השיתוף של מסדרי הנזירים הנוצריים, אשר הכתיבו תנאי חיים של קומונה. החל מהמאה ה-12 החלו הארוחות המשותפות להיות משולבות בטקסים דתיים וחשיבותו של הרפקטוריום בחיי המנזר גדלה. גורמים רבים השפיעו על גודלו וצורתו של הרפקטוריום, אך עושרו של המסדר וגודל קהילת המנזר היו הבסיס לכך. מסורת אנגלית הכתיבה את מיקום הרפקטוריום מעל קמרון או מרתף, בניסיון לשחזר את מיקום הסעודה האחרונה, ובדרך כלל בצידו של קלויסטר ומנגד לקפלה שבמנזר. חברי מסדר הבנדיקטינים הקפידו כי הרפקטוריום יבנה כאולם לאורך ציר מזרח-מערב בעוד נזירים ציסטרציאנים העדיפו את הציר צפון-דרום. הנזירים אכלו את ארוחותיהם כשהם יישובים על ספסלים ארוכים, בעוד הנזירים רמי המעלה ישבו על ספסלים מוגבהים באחד מקצות האולם. מחוץ לאולם ניצב אגן לשטיפת ידיים. מדיה וקבצים בנושא רפקטוריום בוויקישיתוף
השירות הממלכתי לתקשורת מיוחדת וביטחון מידע (אוקראינה)

השירות הממלכתי לתקשורת מיוחדת וביטחון מידע של אוקראינה (אוקראינית: Держспецзв'язку, Державна служба спеціального зв'язку та захисту інформації України) הוא ארגון הביון הממשלתי העיקרי באוקראינה למודיעין אותות. הוא כפוף לנשיא אוקראינה ואחראי למעקב אחר אותות אלקטרוניים והאזנה להם, פיתוח דרכי הצפנה, ופענוח אותות. הוא אחראי גם להגנת התקשורת הממשלתית האוקראינית ומערכות מידע מפני סוכנויות זרות. ארגון זה הפך לארגון עצמאי בשנת 2006 והוא המקבילה האוקראינית ל-NSA האמריקנית וליחידה 8200 הישראלית. ארגוני הצפנה ופענוח אותות אוקראיניים היו קיימים עוד ב-1918 ובתקופת הכיבוש הנאצי ב-1941. בתקופה הסובייטית ביצעה השלוחה האוקראינית של המנהל השמיני והמנהל ה-15 בקג"ב את תפקידי הפענוח באוקראינה. ב-1991 הוקם שירות הביטחון האוקראיני כאשר את תפקידי ההצפנה ואבטחת המידע ביצע המינהל הראשי לתקשורת ממשלתית של ש"ב האוקראיני (אחראי להגן על התקשורת הממשלתית האוקראינית ומערכות מידע מפני סוכנויות זרות). בפברואר 2006 הוקם השירות הממלכתי לתקשורת מיוחדת - שהוא הסוכנות הממשלתית העצמאית הראשונה באוקראינה שאחראית על מודיעין אותות. מדליית הוקרה על 25 שנות שירות מדליית הוקרה על 20 שנות שירות מדליית הוקרה על 15 שנות שירות מדליית הוקרה על 10 שנות שירות פאפס"י NSA קג"ב שירות הביטחון האוקראיני מדיה וקבצים בנושא השירות הממלכתי לתקשורת מיוחדת וביטחון מידע בוויקישיתוף אתר האינטרנט הרשמי של השירות הממלכתי לתקשורת מיוחדת וביטחון מידע השירות הממלכתי לתקשורת מיוחדת וביטחון מידע, ברשת החברתית פייסבוק ראש המינהל הראשי לתקשורת מיוחדת של ש"ב האוקראיני, ראש המחלקה למערכות טלקומוניקציה מיוחדות והגנת המידע של ש"ב האוקראיני המנהל הראשון של השירות הממלכתי לתקשורת מיוחדת וביטחון מידע צו נשיא אוקראינה למינוי קרסנוקוצקי לראש הארגון החדש מתוך הביוגרפיה באתר http://da-ta.com.ua
המשרד למצבי חירום

האם התכוונתם ל... המשרד למצבי חירום של אזרבייג'ן – ארגון המופקד על שירותי כיבוי האש והטיפול באסונות טבע ואסונות מעשי ידי אדם באזרבייג'ן. המשרד למצבי חירום והגנה אזרחית של אוקראינה – ארגון החירום הממשלתי של אוקראינה. המשרד למצבי חירום של בלארוס – המשרד הממשלתי האחראי לטיפול באסונות טבע ומצבי חירום לאומיים בבלארוס. המשרד למצבי חירום והגנה אזרחית של רוסיה – משרד ממשלתי הממונה על מבצעי חילוץ ברוסיה ומחוצה לה ומופקד גם על יחידות כיבוי האש במדינה. המשרד למצבי חירום של ארמניה – משרד ממשלתי הממונה על מבצעי חילוץ בארמניה ומחוצה לה ומופקד גם על יחידות כיבוי האש במדינה. המשרד למצבי חירום של קזחסטן – משרד ממשלתי הממונה על מבצעי חילוץ בקזחסטן ומחוצה לה ומופקד גם על יחידות כיבוי האש במדינה.
FEMA

הסוכנות הפדרלית לניהול מצבי חירום (באנגלית: Federal Emergencies Management Agency; בראשי תיבות: FEMA) היא סוכנות ממשלתית בארצות הברית, האחראית לטיפול וניהול מצבי חירום כאסונות טבע ומשברי חירום לאומיים. מאז ה-1 במרץ 2003, הסוכנות היא חלק מהמחלקה לביטחון המולדת, ומשרדה הראשי שוכן בוושינגטון. הארגון הוקם ב-1 באפריל 1979 כיורש המשרד למוכנות חירום, שנוסד ב-1975, ובעקבות לקחים שהופקו מאסון התפוצצות הקרון המכלי בווייברלי. FEMA הוקמה על ידי נשיא ארצות הברית ג'ימי קרטר. הסוכנות הפכה לסוכנות הפדרלית הראשונה בארצות הברית שהוטל עליה כל תפקידי ההגנה האזרחית במדינה, שעד אז היה זה עבודת מחלקת ההגנה של ארצות הברית וסוכנות המוכנות להגנה אזרחית. בשנת 1993 ביל קלינטון מינה את ג'יימס לי וויט למנהל FEMA ובשנת 1996 הסוכנות עלתה לרמה של מחלקה בקבינט, אך הנשיא ג'ורג' וו. בוש לא המשיך במגמה זו. לאחר מתקפות ה-11 בספטמבר הקונגרס העביר את חוק ביטחון המולדת בשנת 2002 שהקים את המחלקה לביטחון המולדת של ארצות הברית והכפיף תחת קורת גג אחת מספר סוכנויות פדרליות לאכיפת חוק, לשמירת גבולות והגנה אזרחית. ב-1 במרץ 2003 FEMA איבדה את מעמדה העצמאי והיא הפכה למינהל לתגובה ומוכנות חירום של המחלקה לביטחון המולדת, כשהיא מעסיקה 2,600 עובדים. ב-31 במרץ 2007 שוב הפכה ל-FEMA אך נותרה כפופה למחלקת ביטחון המולדת. הסוכנות פעלה בעת אסון הוריקן קתרינה ב-2005 להגשת סיוע דחוף לתושבי ניו אורלינס שנותרו ללא קורת גג, וכן במהלך הוריקן סנדי ב-2012. תקציבה השנתי של הסוכנות מגיע ל-13 מיליארד דולרים. ב-2020 הוטל על FEMA הטיפול באספקת ציוד רפואי כדי להתמודד עם התפרצות נגיף הקורונה בארצות הברית. החל מאפריל 2021 בראש הסוכנות עומדת דין קריסוול. באפריל 2023, FEMA נתבעת על היעדר אנרגיה מתחדשת בבנייה מחדש של רשת החשמל של מדינת פארטו ריקו. מפה אזורית מחוז I, בוסטון מחוז II, ניו יורק מחוז III, פילדלפיה מחוז IV, אטלנטה מחוז V, שיקגו מחוז VI, דנטון מחוז VII, קנזס סיטי מחוז VIII, דנבר מחוז IX, אוקלנד מחוז IX, אזור האוקיינוס השקט מחוז X, בוטהל סמל מינהל הכבאות האמריקני - שירות כיבוי האש הפדרלי של ארצות הברית, הכפוף ל-FEMA דגל FEMA בשנים 1979–2003 קיימת תאוריית קשר (תאוריית הקשר על FEMA (אנ')) ולפיה הסוכנות היא כסות לכלי להפיכת ארצות הברית למדינת משטרה שתשמש כזרוע ביצוע לכליאת אזרחים אמריקאים במעין מחנות ריכוז (בדומה לכליאת היפנים בארצות הברית) או חינוך מחדש, תוך ביטול החוקה, בשל מצב חירום שיוכרז עקב אסון טבע או אסון ידי אדם. תאוריה זו מתקשרת לתאוריה נוספת ולפיה הבונים החופשיים מפעילים ממשלת צללים והם שעומדים מאחורי תוכנית זו. ישנם הדים שונים לתאוריית קשר זו, כגון פרק בסדרת משפחת סימפסון בה המשפחה נעצרת בעקבות אמירה של ליסה והשיר Endgame של להקת מגאדת'. רשות חירום לאומית המשרד למצבי חירום של רוסיה הסוכנות הלאומית לניהול חירום (מונגוליה) אתר האינטרנט הרשמי של FEMA FEMA, ברשת החברתית פייסבוק FEMA, ברשת החברתית אקס (טוויטר) FEMA, ברשת החברתית אינסטגרם שירות הכבאות האמריקני http://www.fema.gov/regional-operations הפרק ביו טיוב עם פרשנות ואזכורים רלוונטיים ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.